CELEX: C2005/182/78
Language: et
Date: 2005-07-23 00:00:00
Title: Kohtuasi T-198/05: Mebrom NV 13. mai 2005. aasta hagi Euroopa Ühenduste Komisjoni vastu

23.7.2005   
            
            
               ET
            
            
               Euroopa Liidu Teataja
            
            
               C 182/41
            
         Mebrom NV 13. mai 2005. aasta hagi Euroopa Ühenduste Komisjoni vastu
   (Kohtuasi T-198/05)
   (2005/C 182/78)
   Kohtumenetluse keel: inglise
   Mebrom NV, asukoht Rieme-Ertvelde (Belgia), esitas 13. mail 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindajad on advokaadid C. Mereu ja K. Van Maldegem.
   Hageja palub Esimese Astme Kohtul:
   
               —
            
            
               kohustada Euroopa Ühenduste Komisjoni maksma hagejale käesolevas hagiavalduses nõutud summa; või summa, mille hageja edaspidi asja menetluse käigus või kohus ex aequo et bono põhimõttel kindlaks määrab kahju eest, mida hageja on kandnud selle tagajärjel, et kostjal ei ole õnnestunud luua süsteemi, mis oleks hagejal võimaldanud 2005. aasta jaanuari- ja veebruarikuus bromometaani importida,
            
         
               —
            
            
               teise võimalusena teha vaheotsus, mis kohustaks Euroopa Ühenduste Komisjoni hüvitama kahju ning kohustama pooli mõisliku aja jooksul alates kohtuotsuse tegemisest esitama kohtule poolte vahel kokku lepitud hüvitise suuruse või, juhul kui kokkulepet ei saavutata, esitama sama ajavahemiku jooksul kohtule oma ettepanekud, mis on põhjendatud üksikasjalike summadega;
            
         
               —
            
            
               kohustada Euroopa Ühenduste Komisjoni maksma hagejale kompensatoorset intressi määraga 8 % aastas;
            
         
               —
            
            
               kohustada komisjoni maksma 8 %-list või muu, kohtu poolt kindlaks määratava kohase määraga intressi, mis arvutatakse makstava summa põhjal alates kohtuotsuse tegemise päevast kuni tegeliku maksepäevani; ja
            
         
               —
            
            
               mõista kohtukulud välja komisjonilt.
            
         Õiguslikud alused ja peamised argumendid
   Hageja impordib EL-i bromometaani (MBr). Bromometaan on kontrollitav aine Euroopa Parlamendi ja nõukogu 29. juuni 2000. aasta määruse (EÜ) nr 2037/2000 osoonikihti kahandavate ainete kohta (1) tähenduses. Hageja väidab, et tal on seetõttu võimalik bromometaani importida ainult impordiloa ja kostja poolt igaaastaselt nimeliselt eraldatava impordikvoodi esitamisel.
   Käesolevas hagis taotleb hageja kahjude hüvitamist, mida ta on väidetavalt kandunud kostja poolt õigusvastaselt määruse nr 2037/2000 artiklite 6 ja 7 kohaselt sellise süsteemi loomata jätmise otsesel tagajärjel, mis võimaldaks kostjal saada impordilubasid ja impordikvoote bromometaani importimiseks Euroopa Liitu 2005. aasta jaanuari- ja veebruarikuus.
   Oma hagiavalduse põhjendusena väidab hageja, et kostja on rikkunud määruse nr 2037/2000 artikleid 6 ja 7, mis panevad komisjonile kohustuse eraldada lubasid ja kvoote bromometaani importimiseks Euroopa Liitu igaks 12-kuuliseks ajavahemikuks alates 31. detsembrist 1999. Hageja toob lisaks esile komisjonilt hoolikat, erapooletut ja õigeaegset tegutsemist nõudvate hea halduse ja hoolsuskohustuse põhimõtete rikkumise, nagu ka õiguskindluse ja õiguspärase ootuse põhimõtete rikkumise.
   Hageja väidab, et tema poolt kostja õigusvastase käitumise tagajärjel kantud kahju seisneb saamatajäänud tulus, mida hageja oleks saanud nende kahe kuu jooksul, importides ja seejärel müües bromometaani.
   
      (1)  EÜT L 244, lk 1.